Wolfgang Wenzel Haffner

Wolfgang Wenzel Haffner (født i Christiania 23. november 1806; død i Christiania 11. november 1892) var en norsk marineoffiser og statsråd.

Haffner tjenestegjorde i marinen fra 1824 til 1839, hvoretter han ble kronprins Oscars (den senere kong Oscar IIs) og hans søskens privatlærer i 9 år. Fra 1848 til 1861 fortsatte Haffner sin militære karriere, og ble kommandør. Han var deretter marineminister fra 1861 til 1869, i Frederik Stangs regjering. Han trakk seg fra embetet etter mistillit fra Stortinget. Haffner var den første norske statsråden som har trukket seg på grunn av et mistillitsvotum.Regjeringen - Wolfgang Haffner

I forbindelse med overgangen mellom regjeringen Selmer og regjeringen Schweigaard i 1884 var Haffner konstituert som Norges statsminister i Stockholm fra 21. mars til 3. april 1884.

 Utmerkelser 
Haffner ble tildelt en rekke ordener for sitt virke. Han ble i 1855 av kongen utnevnt til ridder av St. Olavs Orden og forfremmet til kommandør av Karl IV 1. august 1861 «for militair Fortjeneste». Haffner var videre innehaver av storkors av den svenske Sverdordenen og var ridder av den danske Dannebrogordenen.

 Litteratur 
 Den Kongelige norske Sankt Olavs orden 1847-1947,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947.

 Referanser 

 Eksterne lenker 

  regjeringen.no: biografi


Kategori:Norske statsministre i Stockholm
Kategori:Norske forsvarsministre
Kategori:Norske statsråder 1814–1884
Kategori:Kommandører av St. Olavs Orden
Kategori:Riddere av Dannebrogordenen‎
Kategori:Sverdordenen
Kategori:Norske kommandører
Kategori:Personer begravet på Vår Frelsers gravlund
Kategori:Personer fra Oslo